नवरात्रि का तीसरा दिन देवी चंद्रघंटा को समर्पित है। मां दुर्गा के नौ रुपों में से तीसरा रुप देवी चंद्रघंटा हैं। दुर्गा पूजा के तीसरे दिन साधक देवी को महान समर्पण और श्रद्धा अपर्ण करते हैं। देवी चंद्रघंटाल की आराधना समृद्धि, शांति और सद्भाव के लिए की जाती है। चंद्रघंटा परमानंद और ज्ञान का प्रतीक हैं। ऐसी मान्यता है कि इनकी आराधना करने से साधक कि जिंदगी से नकारात्मक उर्जाओं का प्रभाव दूर हो जाता हैं। माँ चंद्रघंटा के माथें पर ‘चंद्र’ यानि चांद विराजमान होता है जो ‘घंटे’ के रूप में प्रकट होता है। इसी कारण इनका पूजन चंद्रघंटा के नाम से किया जाता है। [ये भी पढ़ें: नवरात्र स्पेशल: पहले दिन देवी शैलपुत्री की पूजा का महत्व]